є́же є́сть та́мѡ пе́рсть, сіѐ въ на́шемъ по́двигѣ зємны́я вє́щи: и є́же є́сть та́мѡ єле́й, сіѐ здѣ̀ нерадѣ́ніе ѡ веща́хъ: и я́коже та́мѡ ѡблія́нный єле́емъ удо́бнѡ разруша́етъ глаго́лемыя у ни́хъ связа́нія илѝ соплете́нія сѣ́ти: а́ще же воспріи́метъ пе́рсть, не удо́бь избѣ́глъ бы рукѝ приража́ющагѡся: та́кѡ здѣ̀, ни ѡ чесо́мже пеку́щійся неудобоуловля́емь є́сть ѿ діа́вола, пеку́щійся же и попече́ньми я́кѡ пе́рстію нѣ́коею ѡжесточа́ющій ле́гкость ума̀, неудо́бь избѣ́гнетъ рукѝ ѻ́нагѡ